RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ GENERAL, PER A COL·LABORAR EN EL PROGRAMA "SUPORT AL PROCÉS DE TRANSFORMACIÓ DE L'ESCOLA DE DOCTORAT EN ESCOLA INTERNACIONAL DE DOCTORAT" DE L'ESCOLA DE DOCTORAT. REFERÈNCIA: BT-09/22.
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24236)
  + [Valencià](/va/acuerdo/24900)






Selector de idioma

Leer

* [Español](/es/acuerdo/24474)
* [Valencià](/va/acuerdo/24717)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ GENERAL, PER A COL·LABORAR EN EL PROGRAMA "SUPORT AL PROCÉS DE TRANSFORMACIÓ DE L'ESCOLA DE DOCTORAT EN ESCOLA INTERNACIONAL DE DOCTORAT" DE L'ESCOLA DE DOCTORAT. REFERÈNCIA: BT-09/22.
[Butlletí Oficial Universitat d'Alacant](/ca/Publicacion)
=============================================================================================================================================================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ GENERAL, PER A COL·LABORAR EN EL PROGRAMA "SUPORT AL PROCÉS DE TRANSFORMACIÓ DE L'ESCOLA DE DOCTORAT EN ESCOLA INTERNACIONAL DE DOCTORAT" DE L'ESCOLA DE DOCTORAT. REFERÈNCIA: BT-09/22.

Data d'aprovació
:   12/04/2022

Data de publicació
:   13/04/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/24007)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24167)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24943)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ GENERAL, PER A COL·LABORAR EN EL PROGRAMA "SUPORT AL PROCÉS DE TRANSFORMACIÓ DE L'ESCOLA DE DOCTORAT EN ESCOLA INTERNACIONAL DE DOCTORAT" DE L'ESCOLA DE DOCTORAT. REFERÈNCIA: BT-09/22.
    &url=https://www.boua.ua.es/va/acuerdo/24230)

**Títol:** RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ GENERAL, PER A COL·LABORAR EN EL PROGRAMA "SUPORT AL PROCÉS DE TRANSFORMACIÓ DE L'ESCOLA DE DOCTORAT EN ESCOLA INTERNACIONAL DE DOCTORAT" DE L'ESCOLA DE DOCTORAT. REFERÈNCIA: BT-09/22.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 12 d'abril de 2022

REFERÈNCIA: BT-09/22

RESOLUCIÓ DE LA UNIVERSITAT D'ALACANT, PER LA QUAL ES CONVOCA LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT, GRUP C, SUBGRUP C1, PER A OCUPAR LLOCS DE L'ITINERARI PROFESSIONAL D'ADMINISTRACIÓ GENERAL, PER A COL·LABORAR EN EL PROGRAMA "SUPORT AL PROCÉS DE TRANSFORMACIÓ DE L'ESCOLA DE DOCTORAT EN ESCOLA INTERNACIONAL DE DOCTORAT" DE L'ESCOLA DE DOCTORAT.

La Universitat d'Alacant, d'acord amb el que estableix l'article 34.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 24.01.2017), el Reglament de creació i funcionament de les borses de treball de personal d'administració i serveis (Consell de Govern de 30/09/2004), la Instrucció de Secretaria General i de la Gerència per la qual s'estableix l'obligatorietat d'utilitzar mitjans electrònics per a la presentació de sol·licituds, aportació de documentació, pagament de les taxes, les comunicacions, les notificacions i la resta de la tramitació en els processos de selecció per a l'accés a les escales funcionarials del personal d'administració i serveis, i la resta de normativa general d'aplicació, convoca una borsa de treball, de l'escala d'oficials especialistes de la Universitat d'Alacant, grup C, subgrup C1, per a cobrir, mitjançant nomenament com a personal funcionari interí o nomenament provisional per millora d'ocupació, llocs de treball de l'itinerari professional d'administració general, amb el perfil que s'inclou en les bases següents:

1a. Lloc de treball: Inicialment es preveu cobrir un lloc d'especialista tècnic\a C1 19 30 a l'Escola de Doctorat de la Universitat d'Alacant.

D'acord amb el que preveu l'acord de Consell de Govern de la Universitat d'Alacant de 27 de gener de 2022, pel qual s'aprova el IV Pla d'igualtat d'oportunitats entre dones i homes de la Universitat d'Alacant, i amb l'article 61.2.f) de la Llei 4/2021, de 16 d'abril, de la Generalitat, de la funció pública valenciana, es fa constar que la distribució percentual en l'escala de l'escala d'oficials especialistes de la Universitat d'Alacant, itinerari professional d'administració general, és de 60% dones i 40% homes, i per tant no existeix infrarepresentació de cap dels gèneres.

2a. Requisits de les o dels aspirants: El compliment dels requisits indicats a continuació haurà d'estar referit sempre a la data d'expiració del termini fixat per a la presentació d'instàncies i mantenir-se fins a la data de formalització del nomenament:

- Estar en possessió del títol de de batxiller, tècnica o tècnic o equivalent, o haver abonat els drets per a expedir-lo. En el cas de titulacions obtingudes a l'estranger s'haurà d'estar en possessió de la credencial que acredite la seua homologació o equivalència.

- Estar en possessió del nivell B2 de francès, d'acord amb el que s'estableix en la normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 24/02/2022, [BOUA de 25.02.2022](https://www.boua.ua.es/Acuerdos/DescargarAcuerdo/22927).

En el cas de cursos realitzats pel Centre Superior d'Idiomes de la Universitat d'Alacant s'haurà d'acreditar l'equivalència d'aquests cursos amb el nivell del MECR. Per a això s'haurà d'adjuntar el títol amb el revers d'aquest, on conste tal circumstància. El personal de la UA també podrà acreditar-la a través del certificat electrònic disponible en UACloud/eAdministracion/Tràmits laborals/Certificat de Formació/ Certificat, on s'especifica aquesta equivalència.

- Tenir la nacionalitat espanyola o trobar-se en alguna de les situacions arreplegades en l'art. 57.1, 57.2 o 57.3 del Reial decret legislatiu 5/2015, de 30 d'octubre, pel qual s'aprova el Text refós de la llei de l'estatut bàsic de l'empleat públic (BOE de 31 d'octubre).

- Tenir un coneixement adequat de qualsevol de les llengües oficials de la Comunitat Valenciana per a l'exercici de les funcions del lloc de treball.

- Tenir complits 16 anys i no excedir de l'edat màxima de jubilació forçosa.

- No pertànyer com a personal funcionari de carrera a la mateixa escala que es convoca.

- Posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques, per al que, amb caràcter previ al nomenament com a funcionària interina o funcionari interí, s'haurà d'aportar certificat mèdic que acredite posseir aquestes capacitats i aptituds. A aquests efectes els reconeixements es podran realitzar a través dels serveis mèdics existents en el servei de prevenció de la Universitat d'Alacant.

- No haver sigut separat o haver-se revocat el seu nomenament com a personal funcionari interí, con caràcter firme mitjançant procediment disciplinari de cap administració pública, universitat pública, o òrgan constitucional o estatutari, ni trobar-se inhabilitat penalment per a l'exercici de funcions públiques. En el cas de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.

3a. Objecte/Funcions: Donar suport tècnic al procés de transformació de l'Escola de Doctorat (EDUA) en Escola Internacional de Doctorat (EIDUA), fent les següents tasques:

Les funcions d'aquest lloc són bàsicament:

- Suport tècnic en:

o El seguiment dels convenis nacionals i internacionals de la EIDUA.

o L'ús de plataformes electròniques amb les quals interactue l'Escola, en particular la de la UA, així com amb les seus electròniques oficials.

o Els processos de transformació tecnològica i digital de la gestió administrativa de l'Escola.

o L'elaboració d'informes, memòries, procediments, estadístiques, bases de dades.

o L'organització i desenvolupament de jornades i esdeveniments organitzats per l'Escola per als seus estudiants de doctorat i postdoctorat, o que siguen de caràcter acadèmic o institucional.

o L'activitat relacionada amb universitats i institucions estrangeres.

o El seguiment de l'alumnat estranger i postdoctoral.

o L'elaboració de normatives i resolucions de recursos administratius.

o L'organització i desenvolupament de convocatòries de l'Escola.

o El procés anual de desenvolupament de les activitats acadèmiques transversals de l'alumnat.

o Els processos de relació de la EIDUA amb les Comissions Acadèmiques dels programes de doctorat.

- Creació i disseny de la pàgina web en castellà, valencià i anglés, així com el seu manteniment i actualització.

- Dinamització de les xarxes socials de l'Escola.

- Localització d'informació d'interés per a la EIDUA a nivell internacional en matèria doctorat (estudis estrangers, legislació, normatives, convocatòries).

- Altres funcions no contemplades anteriorment relacionades amb competències tècniques derivades de l'activitat de gestió de l'Escola.

4a. Perfil: Es valorarà els mèrits d'acord amb el barem (annex I) que figura en aquesta convocatòria amb les següents concrecions:

- Experiència relacionada amb les funcions del lloc de treball descrites en la base 3a.

- Formació relacionada amb les funcions del lloc de treball descrites en la base 3a, així com en les matèries que s'inclouen en el temari (annex II) i en procediment administratiu.

- Titulació acadèmica oficial. Es valoraran les següents titulacions:

· 1 punt per estar en possessió d'alguna de les titulacions següents:

Grau en Dret, Grau en Gestió i Administració Pública o titulacions equivalents.

· 0,4 punts per estar en possessió de titulació de superior nivell acadèmic a l'exigida en la convocatòria diferents als recollits en el paràgraf anterior.

5a. Sistema de selecció:

a) Prova: Es realitzarà una prova relacionada amb l'objecte de la convocatòria per a valorar l'adequació del personal aspirant a les funcions a realitzar, i que constarà de dues parts:

Primera part: Prova oral, que podrà ser gravada, consistent en una conversa en francès per a valorar el coneixement i maneig en aqueix idioma. Es valorarà de 0 a 3 punts. Per a superar aquesta primera part de la prova es requerirà almenys 2 punts.

Segona part: Prova de tipus test amb 4 respostes alternatives de les que només una serà correcta, en la qual es contestaran preguntes relacionades amb les matèries incloses en el temari (ANNEX II). Es valorarà de 0 a 2 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran. Per a superar aquesta segona part de la prova serà necessari obtindre almenys 1 punt.

La segona part de la prova serà comú per a aquesta convocatòria i per a la BT-07/22, per la qual cosa el personal aspirant que es presente a totes dues convocatòries realitzarà un únic examen i per tant obtindrà una mateixa puntuació per a aquesta part de la prova en totes dues convocatòries.

És puntuarà de 0 a 5 punts. Per a passar a la fase b), baremació de mèrits, i poder formar part de la bossa, haurà d'obtindre's almenys 3 punts en la puntuació total d'aquesta, així com superar cadascuna de les parts de què consta la prova.

La convocatòria a la prova es realitzarà amb una antelació mínima de 10 dies hàbils a la seua realització.

b) Baremació de mèrits. La comissió encarregada de resoldre (composta segons és detalla en la base 10a) valorarà els currículums del personal aspirant que haja superat la prova prevista en l'apartat anterior, d'acord amb el barem que figura en l'annex I. Només podran ser considerats aquells mèrits obtinguts fins a la data en què acaba el termini de presentació d'instàncies establit a continuació.

Les persones interessades tindran la possibilitat de presentar reclamacions contra els resultats provisionals de les dues fases del sistema de selecció, dins del termini que a aquest efecte s'establisca en la resolució per la qual es publiquen aquests resultats, accedint al seu expedient en Administració electrònica, tal i conforme s'indica en l'apartat de reclamacions de la `Guia per al tràmit sol·licitud de borses de treball PAS'. Vistes les reclamacions o transcorregut aquest termini sense haver presentat cap, es publicaran els resultats definitius.

6a. Confecció de la borsa: Es compondrà seguint l'ordre descendent de la puntuació total obtinguda per cada candidata o candidat en les dues fases, sempre que s'haguera aconseguit el mínim descrit en la prova.

En cas d'empat en la puntuació final, es resoldrà de la forma prevista en el Reglament de creació i funcionament de les borses de treball en la Universitat d'Alacant.

En el cas que en la base 1a s'haja fet constar infrarepresentació d'algun dels gèneres i es produïra un empat en la puntuació total del procés, per a dirimir aquest empat s'hi aplicaran les Instruccions per a resoldre empats en processos selectius, aprovades en el Consell de Govern de 26 d'octubre de 2016 ([BOUA de 28 d'octubre](https://www.boua.ua.es/pdf.asp?pdf=3906.pdf)).

7a. Presentació d'instàncies: En virtut de la [Instrucció de Secretaria General i de la Gerència de la Universitat d'Alacant](https://ssyf.ua.es/va/seleccionpas/documentos/normativa/instruccions-mitjans-electronics-processos-pas.pdf) per la qual s'estableix l'obligatorietat d'utilitzar mitjans electrònics, els qui desitgen prendre part en aquest procés de selecció presentaran, en el termini de 10 dies hàbils comptats a partir del següent al de publicació de la present convocatòria en el Butlletí Oficial de la Universitat d'Alacant (BOUA), la corresponent sol·licitud que es formalitzarà a través de la seu electrònica: <https://seuelectronica.ua.es/va> o en la següent adreça: [https://cvnet.cpd.ua.es/eadmua/Tramites](https://cvnet.cpd.ua.es/eadmua/Tramites/index?)/index?, seleccionant el tràmit establit: Sol·licitud de borses de treball PAS.

En aquesta mateixa aplicació haurà d'adjuntar-se la documentació que s'indica en aquesta mateixa base escanejada en format JPG, JPEG, PDF, DOC o DOCX. Es recomana una resolució de 200ppp i escaneig en blanc i negre. La grandària màxima de tota la documentació a adjuntar no podrà superar els 100Mb.

Els mitjans electrònics que s'empraran en la tramitació de les sol·licituds seran els determinats en la Seu Electrònica. En la `Guia per al tràmit sol·licitud de borses de treball PAS', que es troba disponible en la pàgina web del Servei de Selecció i Formació  següent, <https://ssyf.ua.es/va/seleccionpas/bolsas-trabajo/actual/>, pot consultar-se tota la informació relativa al procés de presentació de sol·licituds.

Documentació digitalitzada que s'haurà d'adjuntar a la sol·licitud. Hauran d'annexar-se en l'apartat `Documents adjunts', segons l'indicat en el punt 5 de la Guia per al tràmit sol·licitud de borses de treball PAS:

- DNI. Les o els aspirants que no posseïsquen la nacionalitat espanyola hauran d'adjuntar el NIE, o si no disposen d'aquest últim, passaport o un altre document del seu país d'origen que acredite la seua identitat, edat i nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb el qual tinguen aquest vincle. Així mateix, hauran de presentar una declaració que deixe constància que no s'ha produït una separació de dret del cònjuge i, en el seu cas, del fet que l'aspirant viu a les seues expenses o està al seu càrrec. La documentació requerida en aquest punt haurà de ser adjuntada en l'apartat `DNI' o `Un altre document identificatiu'.

- Títol acadèmic que es requereix per a poder participar en la convocatòria (base 2a) o resguard d'haver abonat els drets per a la seua expedició, que haurà de ser adjuntat en l'apartat `Titulació'.

- Document que acredite el nivell B2 de francès, que haurà de ser adjuntat en l'apartat "Altres requisits específics.

- [Model de Currículum](https://ssyf.ua.es/va/seleccionpas/documentos/impresos/modelo-curriculum-bolsas.doc) de la Universitat d'Alacant per a les convocatòries de borses de treball, disponible en la següent adreça de la pàgina web de la Universitat: <https://ssyf.ua.es/va/seleccionpas/impresos.html>, que haurà de ser adjuntat en l'apartat `Model currículum', acompanyat de la documentació acreditativa de tots els mèrits que s'hi al·leguen amb les especificacions que s'indiquen en la base 8a.

La comissió no valorarà aquells mèrits aportats una vegada finalitzat el termini establit en la base 9a per a la presentació d'esmenes a la relació provisional d'aspirants admesos i exclosos.

En qualsevol moment del procés, es podrà sol·licitar al personal aspirant la presentació dels originals dels documents presentats i, en el seu cas, de la traducció per intèrpret jurat d'aquests.

8a. Documentació justificativa de tot allò que s'ha exposat en el currículum:

8.1. Titulació: Títol oficial o equivalent.

8.2. Experiència:

8.2. a) En una administració pública o universitat pública: Certificat - full de servei que continga tant el lloc i subgrup de titulació de la categoria/escala/cos en la qual s'han prestat els serveis, com la classe de personal empleat públic (Personal funcionari de carrera, personal funcionari interí, personal laboral o personal eventual).

En cap cas es valorarà l'experiència professional com a personal eventual, tal com s'estableix en l'article 20.10 de la Llei Llei 4/2021, de 16 d'abril, de la Generalitat, de la Funció Pública Valenciana.

8.2. b) En el sector privat: Informe de Vida Laboral expedit per la Tresoreria General de la Seguretat Social i contractes de treball.

En tots dos casos, quan de les dades contingudes en el certificat-full de servei o contracte de treball, no es desprenga la relació amb l'objecte i perfil de la convocatòria, es complementarà amb un certificat de l'empresa on consten les funcions desenvolupades.

En el cas de les persones treballadores per compte propi o autònomes s'haurà d'aportar Informe de Vida Laboral expedit per la Tresoreria General de la Seguretat Social i qualsevol acreditació que puga verificar l'activitat exercida, podent ser certificat de l'empresa o empreses amb les quals haja col·laborat on s'acredite l'obra o el servei realitzat, alta en l'Impost d'activitats Econòmiques (IAE) o inscripció en registre d'activitats en tots dos casos sempre que quede identificada l'activitat.

8.3. Formació: a) Cursos: certificat en què consten, a més del títol del curs o cursos, el programa, la durada en hores i la data de realització d'aquests.

b) Beques: certificat en què conste la data de concessió, el període de gaudi, el seu objecte i les activitats desenvolupades.

8.4. Coneixements de valencià: Certificats arreplegats en la Normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats aprovada en Consell de Govern 16/04/2019, [BOUA de 17/04/2019](https://www.boua.ua.es/pdf.asp?pdf=5235.pdf).

8.5. Coneixement d'idioma anglès, alemany o francès: Certificats arreplegats en la normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 24/02/2022, [BOUA de 25.02.2022](https://www.boua.ua.es/Acuerdos/DescargarAcuerdo/22673).

En el cas de cursos realitzats pel Centre Superior d'Idiomes de la Universitat d'Alacant s'haurà d'acreditar l'equivalència d'aquests cursos amb el nivell del MECR. Per a això s'haurà d'adjuntar el títol amb el revers d'aquest, on conste tal circumstància. El personal de la UA també podrà acreditar-la a través del certificat electrònic disponible en UACloud/eAdministracion/Tràmits laborals/Certificat de Formació/ Certificat, on s'especifica aquesta equivalència.

En el cas de l'idioma francès, únicament es valoraran els nivells superiors al requerit en la base 2a.

9a. Relació d'aspirants admesos i exclosos: Una vegada finalitzat el termini de presentació d'instàncies, es publicarà la relació provisional d'aspirants admesos i exclosos. A partir de l'endemà de ser publicada, les persones interessades tindran un termini de 10 dies hàbils per a presentar-hi possibles esmenes, accedint al seu expedient en administració electrònica, tal i conforme s'indica en l'apartat d'esmena de la `Guia per al tràmit sol·licitud de borses de treball PAS'. En cas de tractar-se de convocatòries urgents, aquest termini serà de 5 dies. Transcorregut aquest, es publicarà la relació definitiva d'aspirants admesos i exclosos.

10a. Comissió de selecció: La Comissió encarregada de resoldre la convocatòria estarà composta, tal com estableix l'article 4.2. del Reglament anteriorment indicat, per 9 membres i els seus suplents: presidenta o president i 8 vocals, un dels quals hi actuarà com a secretària o secretari. La composició d'aquesta haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dones i homes.

El nomenament dels membres es farà públic abans de l'acte de constitució.

La Comissió vetlarà perquè queden garantits els principis de mèrit, capacitat i igualtat d'oportunitats i de tracte entre dones i homes.

11a. Informació i notificacions a les persones aspirants: D'acord amb el que es preveu en l'article 45.1 b) de la Llei 39/2015, d'1 d'octubre, les publicacions detallades en aquestes bases, així com la informació d'altres actes que es deriven de la present convocatòria i que requerisquen publicació, inclosos els recursos en via administrativa, es realitzaran en Seu electrònica, en l'apartat "Altres documents generals" de l'expedient de l'aspirant associat a aquesta convocatòria i podran consultar-se, a títol informatiu, en l'adreça de la pàgina web del Servei de Selecció i Formació següent:

<https://ssyf.ua.es/va/seleccionpas/bolsas-trabajo/actual/>, substituint a la notificació a les persones interessades i produint els mateixos efectes. En aquesta adreça es troba la resta d'informació general referent a la convocatòria i l'accés a tota la normativa i legislació que s'hi esmenta.

En el cas d'haver de realitzar alguna notificació individual es realitzarà a través del sistema de notificació electrònica de la UA.

12a. Protecció de dades de caràcter personal: Les dades de caràcter personal que consten en la sol·licitud seran tractats per la Universitat d'Alacant, en el seu caràcter de responsable i incorporats a l'activitat de tractament "160 - Gestió de Processos Selectius i Provisió de Llocs de treball". La finalitat d'aquest tractament de dades personals serà la gestió i resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de la persona interessada.

En el marc dels tractaments esmentats, les seues dades no se cediran a tercers excepte obligació legal.

Pot exercitar els seus drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant, o bé a través de la seua Seu Electrònica (<https://seuelectronica.ua.es/va/>).

13a. Recursos: Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que hi resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar-hi recurs de reposició en el termini d'un mes comptat a partir de l'endemà de la publicació d'aquesta, davant la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'hi utilitze qualsevol altra via que es considere oportuna.

Davant les actuacions definitives de la Comissió de valoració, podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

La interposició dels recursos de reposició i/o alçada, haurà de realitzar-se a través de l'expedient del personal aspirant en administració electrònica, tal i conforme s'indica en l'apartat de recursos de la `Guia per al tràmit sol·licitud de borses de treball PAS'.

No es podrà presentar recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit, sí que seran susceptibles del recurs corresponent.

Alacant, 12 d'abril de 2022

La rectora,

P.D. El gerent (Resolució de 15 de gener de 2021)

Francesc Vañó Beneyto

ANNEX I

BAREM

1. Titulació: màxim d'1 punt.

Es valorarà si consta expressament en el perfil de la convocatòria una titulació específica.

- Titulació de superior nivell acadèmic a l'exigida en la convocatòria i específica segons consta en el perfil: 1 punt.

- Titulació del mateix nivell acadèmic a l'exigida en la convocatòria i específica segons consta en el perfil: 0,6 punts.

- Titulació de superior nivell acadèmic a l'exigida en la convocatòria sense l'especificitat de la fixada en el perfil: 0,4 punts.

2. Experiència: màxim de 5 punts.

Es valorarà haver treballat en llocs les funcions dels quals estiguen relacionades amb les de les possibles destinacions a ocupar segons el perfil fixat en la convocatòria, mitjançant relació contractual laboral o administrativa, a raó de 0,08 punts per mes de servei. No es valoraran els períodes de temps inferiors a 3 mesos.

3. Formació: màxim de 2 punts.

- Es valoraran els cursos de formació no reglada, rebuts o impartits correctament acreditats, per centres o organismes oficials, el contingut dels quals estiga relacionat amb les possibles destinacions a ocupar segons el perfil fixat en la convocatòria, a raó de 0,02 punts per hora de durada fins a un màxim de 50 hores per curs. En el cas de cursos que consten de diversos mòduls i sempre que estiga acreditat el nombre d'hores per mòdul, es valoraran aquells mòduls amb relació directa amb el treball a desenvolupar.

- Es valorarà el període de formació desenvolupat mitjançant beques obtingudes mitjançant convocatòries públiques i relacionades amb els perfils del lloc, a raó de 0,08 per mes.

4. Coneixement de valencià: màxim 1 punt, que es valorarà segons el que s'arreplega la Normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats aprovada en Consell de Govern 16/04/2019, [BOUA de 17/04/2019](https://www.boua.ua.es/pdf.asp?pdf=5235.pdf), considerant únicament el major nivell obtingut y segons la puntuació següent:

- Nivell Oral/A2: 0,25 punts

- Nivell Elemental/B1: 0,50 punts

- Nivell Mitjà/C1: 0,75 punts

- Nivell Superior/C2: 1,00 punt

5. Coneixement d'anglès, alemany o francès: màxim d'1 punt, que es valorarà segons l'arreplegat en la Normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 24/02/2022, [BOUA de 25.02.2022](https://www.boua.ua.es/Acuerdos/DescargarAcuerdo/22167), a raó de 0.2 per nivell i idioma.

6. Currículum acadèmic: Aquest apartat s'aplicarà quan els llocs a cobrir siguen de tècnic o tècnic superior. Màxim de 4 punts, a valorar en raó als apartats següents:

- Nota mitjana de l'expedient acadèmic de la titulacions que cal valorar segons l'apartat titulació d'aquest barem, fins a un màxim d'un punt:

· Notable: 0,25 punts

· Excel·lent: 0,50 punts

- Col·laboracions en tasques d'investigació i treballs relacionats directament amb el perfil i objecte de la convocatòria, fins a 1,5 punts.

- Col·laboracions en tasques d'investigació i treballs afins amb el perfil i objecte de la convocatòria, fins a 1 punt.

- Comunicacions i ponències relacionades amb el perfil i objecte de la convocatòria en congressos, jornades i seminaris, fins a 0,75 punts.

Estades en altres centres o organismes desenvolupant activitats relacionades directament amb l'objecte i perfil de la convocatòria, fins a 0,50 punts.

ANNEX II

Temari

Tema 1: Estructures tecnològiques de la EDUA: Pàgina web i xarxes socials.

Tema 2: El Registre d'Activitats i Pla d'Investigació dels estudiants de doctorat (RAPI).

Tema 3: Accés, admissió, preinscripció i matrícula en els estudis de doctorat en la UA.

Tema 4: Convenis internacionals per a la defensa de tesi en règim de cotutela internacional: Estructura i continguts principals.

Tema 5: Menció internacional en els estudis de doctorat.

Tema 6: Reglament de seu electrònica de la Universitat d'Alacant. Reglament de registre electrònic de la Universitat d'Alacant. Reglament de procediment, document i expedient electrònic. Reglament de notificació electrònica de la Universitat d'Alacant.

Tema 7: Microsoft Word 2016:

- Creació, edició i impressió de documents.

- Formats: text, paràgraf, pàgina. Estils.

- Taula, imatges, enllaços.

- Índexs i esquemes.

- Combinar correspondència.

- Revisió i correcció de text.

Tema 8: Microsoft Excel 2016:

- Creació, edició i impressió de fulls de càlcul.

- Compartir i protegir fulls de càlcul.

- Formats (cel·la, full).

- Operacions amb dades: importació de dades externes, ordenar i filtrar.

- Fórmules i funcions:

· Data i hora: ARA, ANY, DIA, DIA.LAB, DIES, DIES.LAB, DIA.SETM, DATA, HORA, AVUI, MINUT

· Matemàtiques i trigonomètriques: SUMA, SUMAR.SI

· Estadístiques: COMPTAR, COMPTAR.BLANC, COMPTAR.SI, COMPTARA, MITJANA, MIN, MÀX, MITJANA, MITJANA.SI

· Cerca i referència: BUSCAR, BUSCARV, BUSCARH, COINCIDIR, ÍNDEX

· Text: CONCATENAR, DRETA, ESQUERRA, ESPAIS, EXTRAU, TROBAR

· Lògiques: SI, NO, I, O, SI. ERROR, VERTADER, FALS

Tema 9: Power Point 2016:

- Entorn de PowerPoint.

- Crear una presentació: a partir de plantilla i sense plantilla.

- Patrons de diapositives, dissenys i temes.

- Editar una presentació.

- Vistes de PowerPoint.

- Inserció de: fons, text, formes, imatges, ClipArt, gràfic, organigrama (SmartArt), taula i clip multimèdia.

- Transicions de diapositives.

- Animacions.

- Botons d'acció.

- Impressió: patró de documents, patró de notes.

- Mostrar una presentació.

- Presentació amb diferents vistes.

- Guardar la presentació. Usar diferents tipus d'arxiu.

Tema 10: Accessibilitat digital:

- Conceptes bàsics d'accessibilitat.

- Documents accessibles de Microsoft Word.

- Accessibilitat de documents PDF

Tema 11: Seguretat informàtica:

- Definició.

- Tipus d'amenaces físiques dels sistemes informàtics.

- Catàleg de les principals amenaces lògiques dels sistemes informàtics.

- Mesures de protecció: protecció en el correu electrònic, protecció contra finestres emergents (pop-ups), ús de contrasenyes segures i renovació periòdica, ajustament de la privacitat en navegació i xarxes socials, realització de còpies de seguretat, actualització del sistema operatiu i les aplicacions, configuració òptima del sistema operatiu i navegació segura d'incògnit/privada i anònima





[Carretera Sant Vicent del Raspeig s/n  
03233 Sant Vicent del Raspeig - Alacant  
 Tel. 43 934 8457 - Fax 12 003 4010](https://www.google.es/maps/@62.209905,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12184&trk=tyah&trkInfo=tarId%0T0667715722634%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)